b'\n_START_ARTICLE_\nAscez\xc4\x83\n_START_PARAGRAPH_\nAsceza (din limba greac\xc4\x83 \xe1\xbc\x84\xcf\x83\xce\xba\xce\xb7\xcf\x83\xce\xb9\xcf\x82, \xe2\x80\x9eexerci\xc8\x9biu\xe2\x80\x9d) (numit\xc4\x83 \xc8\x99i \xe2\x80\x9eascetism\xe2\x80\x9d) este un stil de via\xc8\x9b\xc4\x83 caracterizat de abstinen\xc8\x9b\xc4\x83 de la unele pl\xc4\x83ceri lume\xc8\x99ti. Sunt de asemenea, \xc3\xaen limbajul religios, un ansamblu de exerci\xc8\x9bii fizice \xc8\x99i spirituale, considerate purificatoare, efectuate de unii c\xc4\x83lug\xc4\x83ri._NEWLINE_Opusul ascezei este libertinajul._NEWLINE_Se poate face diferen\xc8\x9ba \xc3\xaentre asceza individual\xc4\x83 \xc8\x99i cea colectiv\xc4\x83, un exemplu de ascez\xc4\x83 colectiv\xc4\x83 fiind ramadanul \xc3\xaen religia islamic\xc4\x83.\n_START_SECTION_\nMotivatii\n_START_PARAGRAPH_\nMotivatiile ascezei pot fi de tip religios sau filozofic, dar pot avea si alte origini, cum ar fi in cazul unui protest social sau politic (greva foamei). Asceza poate face uneori parte din anumite antrenamente sportive.\n_START_SECTION_\nAsceza sexual\xc4\x83\n_START_PARAGRAPH_\nAsceza sexual\xc4\x83 este practicat\xc4\x83 de Biserica Romano-Catolic\xc4\x83, de ordine c\xc4\x83lug\xc4\x83re\xc8\x99ti, de pustnici sau de alte credin\xc8\x9be (de exemplu preo\xc8\x9bii tibetani etc). Asceza sexual\xc4\x83 poate provoca efecte biologice deranjante. Astfel, din chiar debutul secolului V, sf\xc3\xa2ntul Augustin, deja la o v\xc3\xa2rst\xc4\x83 respectabil\xc4\x83 pe atunci, scrie (\xc3\xaen Confesiuni, cartea 10, capitol 30, paragraf 42) despre cum se ruga fierbinte la Dumnezeu ca s\xc4\x83-l libereze de jena polu\xc8\x9biilor nocturne; Luther, un du\xc8\x99man declarat at\xc3\xa2t doctrinar c\xc3\xa2t mai ales practic al celibatului, remarca (Clerical Celibacy, The Heritage, William E, Phipps, Continuum 2004, p.\xc2\xa0154) \xc8\x99i el dificult\xc4\x83\xc8\x9bile \xc3\xaentreprinderii c\xc3\xa2nd amintea c\xc4\x83 atunci c\xc3\xa2nd \xc3\xael apucau dorin\xc8\x9bele sexuale, sf\xc3\xa2ntul Ieronim se b\xc4\x83tea cu c\xc4\x83r\xc4\x83mida-n piept, de\xc8\x99i bietul nu reu\xc8\x99ea s\xc4\x83-\xc8\x99i scoat\xc4\x83 doar cu-at\xc3\xa2t fetele din inim\xc4\x83. Al\xc8\x9bi asce\xc8\x9bi precum Benedict (care se culca pe-un pat cu ghimpi) \xc8\x99i Francisc (care se muncea f\xc4\x83c\xc3\xa2nd bulg\xc4\x83ri de z\xc4\x83pad\xc4\x83) se chinuiau \xc8\x99i ei, fiecare cum g\xc4\x83sea bun, ca s\xc4\x83-\xc8\x99i potoleasc\xc4\x83 natura din ei. La unii b\xc4\x83rba\xc8\x9bi asceza sexual\xc4\x83 poate fi surs\xc4\x83 de comportamente aberante, gen pedofilie \xc3\xaen m\xc3\xa2n\xc4\x83stiri, a\xc8\x99a cum descria \xc3\xaenc\xc4\x83 din secolul al XI-lea Petru Damian (\xc3\xaen lucrarea \xe2\x80\x9cCartea Gomorei\xe2\x80\x9d). Istoricii explic\xc4\x83 c\xc4\x83 obiceiul \xc3\xaenchin\xc4\x83rii copiilor (\xe2\x80\x9cchild oblation\xe2\x80\x9d), practic\xc4\x83 prin care un copil de 5 (\xc8\x99i mai t\xc3\xa2rziu 12 ani) era dat \xc3\xaen Evul Mediu \xc8\x99i epoca premodern\xc4\x83 unei m\xc3\xa2n\xc4\x83stiri pentru a fi crescut \xc8\x99i format c\xc4\x83lug\xc4\x83r/c\xc4\x83lug\xc4\x83ri\xc8\x9b\xc4\x83, nu f\xc4\x83cea dec\xc3\xa2t s\xc4\x83 complice endemica homosexualitate de circumstan\xc8\x9b\xc4\x83 din m\xc3\xa2n\xc4\x83stiri (dac\xc4\x83 e s\xc4\x83-l credem pe Petru Damian) cu pedofilie. Romanul memoriu C\xc4\x83lug\xc4\x83ri\xc8\x9ba al lui Denis Diderot, a c\xc4\x83rei concep\xc8\x9bie \xc8\x99i urzeal\xc4\x83 chiar se datoreaz\xc4\x83 unui caz real din epoc\xc4\x83, \xc3\xaen care o t\xc3\xa2n\xc4\x83r\xc4\x83 obligat\xc4\x83 la c\xc4\x83lug\xc4\x83rie de p\xc4\x83rin\xc8\x9bi cere autorit\xc4\x83\xc8\x9bilor anularea declara\xc8\x9biei de leg\xc4\x83m\xc3\xa2nt, descrie \xc8\x99i el consecin\xc8\x9bele nefaste (o sor\xc4\x83 a scriitorului a murit nebun\xc4\x83 \xc3\xaen m\xc3\xa2n\xc4\x83stire) ale c\xc4\x83lug\xc4\x83riei pentru femei, cea mai banal\xc4\x83 fiind, din nou, homosexualitatea, autorul consider\xc3\xa2nd c\xc4\x83 la acestea \xe2\x80\x9ccorpul vorbe\xc8\x99te \xc3\xaen locul lor, c\xc4\x83ci nu-i putem lega limba, acesta exprim\xc3\xa2nd majestuos partea revendicat\xc4\x83 de carnea care suntem \xc8\x99i pe care n-o putem adormi\xe2\x80\x9d._NEWLINE_Nuliparitatea (situatia unei femei de a nu fi avut nicio nastere) este un factor de risc medical. Prin 1713, medicul italian Bernadino Ramazzini observa n\xc4\x83pasta blestemat\xc4\x83 (accursed pest) care love\xc8\x99te at\xc3\xa2t de des m\xc4\x83icu\xc8\x9bele \xc3\xaen m\xc3\xa2n\xc4\x83stiri (vezi \xe2\x80\x9cThe Lancet\xe2\x80\x9d, \xe2\x80\x9cThe Plight Of Nuns: Hazards Of Nulliparity\xe2\x80\x9d, de Kara Britt \xc8\x99i Roger Shart, vol. 379, 23 iunie 2012). \xe2\x80\x9cN\xc4\x83pasta\xe2\x80\x9d de care vorbea medicul era cancerul de s\xc3\xa2n, de ovare \xc8\x99i uterin, la care \xc8\x99i c\xc4\x83lug\xc4\x83ri\xc8\x9bele sunt mult mai expuse dec\xc3\xa2t popula\xc8\x9bia general\xc4\x83, la fel ca toate femeile nulipare.'